कक्राझार जिल्ला खुंथाया 74 थि उदास्त्रि सान फालिनो साखा - फारा कक्राझार , 14 आगस्ट : कभिड - 19 नि गेजेरावबो सरकारि बिथोन बादियै कक्राझार जिल्ला खुंथाया शनिबारखालि 74 थि हादरनि उदांनि सान फालिनायखौ लानानै खालामनो गोनां साखा - फाराखौ फोजोब्बाय । जिल्ला खुंथाया कक्राझार सरकारि एइसएस एन्ड एमभि फरायसालिनि गोजोर गेलेग्रा फोथाराव थेलेब - लेब हाबाफारिनि गेजेरजों उदांनि सानखौ फालिगोन । अदेबानि जिल्लानि सिङाव थानाय गसाइगाव आरो पर्बतझरा महकुमायाबो समाजयारि जान्थायखौ मानिनानै उदांनि सान फालिनो साखा - फारा जादों । जिल्लानां थाखोयाव खुंजानो गोनां हाबाफारिआव गासै मोन 5 मार्स पास दोलोफोरा बाहागो लानायनि बाथ्रा । रैखाथिखौ नोजोर होनानै फालिजानो गोनां थावनिआव गोनों सिसिटिभि केमेरा फोनांजाबनायनि राहा खालामदों । उदांत्रि सानआव जाहाथे थासारिआ गाज्रि जाया एबा जेंना नुजाथिया बेनि थाखाय पुलिस खुंथाया गासैबो रोखोमनि साखा - फारा खालामनाय बाथ्राखौ फोरमायदों एसपि राकेश रसनआ । 
कक्राझार जिल्ला खुंथाया 74 थि उदास्त्रि सान फालिनो साखा - फारा कक्राझार